ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԸՆՏԱՆԻՔԻ ՄԻՋԱԶԳԱՅԻՆ ՕՐՎԱ ԱՌԹԻՎ

Սիրելի՛ հայրենակիցներ, սիրելի՛ մասիսցիներ,  
Շնորհավորում եմ Ընտանիքի միջազգային օրվա առթիվ, որը սահմանել է ՄԱԿ-ի գլխավոր ասամբլեան:  
Այս տոնն իր ուրույն տեղն է զբաղեցրել նաև հայկական տոնացույցում, և սա պատահական չէ, քանզի հայ ժողովուրդն առանձնակի վերաբերմունք ունի ընտանիքի, օջախի նկատմամբ:  
Երիցս ճշմարիտ է այն միտքը, որ՝ «Ընտանիքը փոքրիկ հասարակություն է, որի ամբողջությունից է կախված մարդկային ողջ հասարակության անվտանգությունը»:  
Այո, ընտանիքը մեր հասարակության հիմքն է, պետության ամրության գրավականը, որովհետև հայ ընտանիքում են դաստիարակվում ապագա հայ մայրերը, երկրի սահմանները պահող զինվորները:  
Թող ամուր ու անսասան լինի յուրաքանչյուր հայ ընտանիք:  
Շնորհավորում եմ բոլոր հայ ընտանիքներին, մաղթում եմ ընտանեկան ջերմություն, սեր և խաղաղություն: